**Skab overskud og glæde i ældreomsorgen**

Oplægsholdere:Anni Sønderupdemenskoordinator, Marte Meo terapeut

Inger HarteliusCand.mag., Marte Meo supervisor

Indhold: Hvis dårlig stemning, spyt, slag, ubehagelige ord og afvisninger er en del af din arbejdsdag, er dette foredrag noget for dig.

Anni Sønderup og Inger Hartelius viser med filmklip og fortællinger fra hverdagens ældreomsorg, hvordan du kan vende stemningen, så du kan støtte mennesker med demens med at samarbejde med dig om at få tøj på, komme i bad mm.

Start på en frisk og sæt kursen mod glæde, ro og overskud sammen med dem, du hjælper.

Tidsrum: Mandag d. 9. marts. kl. 13-14.30

Sted: Konferencelokalet. Ældrecenteret Dalvangen, Digevangsvej 1, 2600 Glostrup

**Hvordan kan du samarbejde med dit barn i kravsituationer?**

Oplægsholdere: Tina Petersen, Marte Meo terapeut og pædagog i daginstitution og Jane Larsen Marte Meo supervisor og ansat som ressourcepædagog ved PPR

Indhold: Oplægget vil give dig bud på, hvordan du bedst muligt kan samarbejde med dit barn omkring tandbørstning, spisning, at få solcreme på og komme godt ud af døren sammen. Der vises et videoforløb på hvordan du via Marte Meo kan være udviklingsstøttende i samværet med dit barn i netop de nævnte situationer. Oplægget vil blive krydret med, hvad vi ved fra hjerneforskningen.

Tidsrum: Mandag d. 9. marts kl. 13-14

Sted: Greve Bibliotek, Portalen 2, 2670 Greve

**Marte Meo i ældreplejen - FORDI DET VIRKER**

Oplægsholdere: Anna Grethe Lyhne og Marie Flø, som begge er Marte Meo terapeuter og arbejder i henholdsvis demensteamet i Herning kommune og på Fuglsangsø Centret.

Indhold: Vi vil denne aften, gennem en skønsom blanding af teori og praksis, fortælle og vise film med afsæt i vores egne erfaringer med Marte Meo metoden. Vi vil komme omkring:

* Hvordan man med Marte Meo kan synliggøre udviklings- og funktionsniveauet hos mennesker med demens mhp. at tilpasse kommunikationen og den daglige omsorg til, præcist det udviklingstrin de er på.
* Hvordan man højner arbejdsglæden og får vendt negative samspilscirkler til positive ressource givende oplevelser.
* At højne livskvaliteten ved at møde beboeren i det nuværende øjeblik, så vedkommende bliver set, mødt, hørt og forstået på en anerkendende måde.

Tidsrum: tirsdag d. 10 marts kl. 19 – ca. 20:30

Sted: Fuglsangsø Centret, Fuglsangtoft 4, 7400 Herning

Tilmelding: marie.floe@gmail.com senest d. 9/3.

**Arbejde med Marte Meo i Kenya**

Oplægsholder: Charlotte Loose Marte Meo terapeut

Indhold: Jeg valgte i juni 2012 at tage til Kenya og arbejde som frivillig på et børnehjem i Nakuru. Udgangspunktet var at introducere Marte Meo metoden på børnehjemmet, samt at bruge min faglighed til at hjælpe personalet med at håndtere børn som havde det følelsesmæssigt svært. Jeg vil også fortælle om min dagligdag på børnehjemmet, der absolut gav oplevelser og refleksioner begge veje.

Jeg arbejdede specifikt med en lille dreng Poul på 1½ år. Han var meget trist, og følelsesmæssigt en lille indelukket dreng. Personale var meget bekymret for hans udvikling, og ville gerne have hjælp fra mig, til at lære at kunne tackle og støtte hans udvikling fremover. Jeg vil gennem mit oplæg vise hvordan jeg brugte Marte Meo i mit lille projekt med Poul.

Tidsrum: Tirsdag d. 10. Marts kl. 16-17.15

Sted: Greve Videnscenter, Hundige Alle 11, 2670 Greve

**Sunshine Circles - en vej til understøttelse af børns følelsesmæssige udvikling**

Oplægsholder: Anja Kristine Hvidberg Olsen. Marte Meo supervisor og indehaver af [Relationsformidlerne.dk](http://relationsformidlerne.dk/)

Indhold: Få konkret inspiration til at forstærke børns følelsesmæssige trivsel, skabe inkluderende læringsmiljøer og styrke børnenes evne til selvregulering i samspil gennem metoden Sunshine Circles. Via videoklip fra Sunshine Circles sessioner kobles de grundlæggende tanker og principper til Marte Meo metoden.

Tidsrum: Tirsdag d. 10. marts kl. 17.30-18.30

Sted: Greve Videnscenter, Hundige Alle 11, 2670 Greve

**Marte Meo og magtanvendelse på 0-6 års området**

Oplægsholdere: Mette Kürstein - pædagog og Marte Meo terapeut i Damhuset i Greve og Dorte Pretzmann - pædagog og Marte Meo supervisor i Damhuset i Greve

Indhold: Hvordan kan vi imødekomme og reducere magtanvendelser i daginstitutionen, når vi anvender Marte Meo metodens elementer, og derved støtter samspil og kommunikation?

Tidsrum: Tirsdag d. 10. marts kl. 18.45-19.45

Sted: Greve videnscenter, Hundige Alle 11, 2670 Greve

**Ledelse af organisation og dens fagligheder i lyset fra Marte Meo**

Oplægsholder: Jacob Skovlod Nielsen. Leder med Diplom i ledelse.

Indhold: Marte Meo er Damhusets’ fælles fagsprog og skaber forbindelse mellem det fag professionelle arbejdsområde, det politiske system og de opgaver som sættes i søen fra CFDS. Det sikrer og understøtter samtidig vores strategi, det pædagogiske værdi grundlag og vores børnesyn. Jeg har skabt en ramme for at uddanne Marte Meo terapeuter i eget hus, hvilket bidrager til den refleksive praksis og alle ansatte har mulighed for at debattere de forskellige pædagogiske emner. Det giver mening at prioritere Marte Meo uddannelsen af flere årsager, det skaber et fælles fagsprog og hjælper institutionen til at håndtere de mange pædagogiske udfordringer i hverdagen. Marte Meo pædagogisk giver et styrings redskab til medarbejdere og gode forudsætninger til at se løsningen fremfor begrænsninger. Vi bruger Marte Meo til at sikre mål, effekt i arbejdet med vores refleksive praksis og udvikling af vores pædagogiske relations arbejde. Dette arbejde giver de ansatte en professionel tilgang og kommunikation til at anerkende barnets nuværende ståsted. Marte Meo løfter organisationens faglighed og den enkelte medarbejders faglige kompetencer niveau.

Tidsrum: Tirsdag d. 10. marts kl. 20-21

Sted: Greve Videnscenter, Hundige Alle 11, 2670 Greve

**Hvordan kan konflikter forebygges samt håndteres?**

Oplægsholder: Jane Larsen Marte Meo supervisor og ressourcepædagog i PPR Greve kommune. Medforfatter til bogen ”Marte Meo - udviklingsstøttende kommunikation mellem mennesker”.

Indhold: Der vil i oplægget komme bud på, hvordan konflikter mellem børn og voksne og børn imellem kan forebygges - og når de opstår, hvordan de kan håndteres, så de ikke eskalerer. Der vil blive vist video fra Marte Meo forløb og der vil blive trukket på viden fra hjerneforskningen samt low aurousal metoden. Oplægget henvender sig til forældre og til personale i daginstitutioner samt andre interesserede.

Tidsrum: Onsdag d. 11. marts kl. 16-17.15

Sted: Greve videnscenter, Hundige Alle 11, 2670 Greve

**Marte Meo og demens**

Oplægsholder: Dorte Nikolajsen Marte Meo supervisor og indehaver af [MarteMeoCenter.dk](http://MarteMeoCenter.dk)

Uddanner Marte Meo terapeuter i København, Vejle og Århus.

Indhold: Dorte vil vise forløb med en kvinde med demens og vise, hvordan det at skabe en relation mellem borger og professionel gør en stor forskel for begge.

Oplægget er baseret på videoklip.

Tidsrum: Onsdag d. 11. marts kl. 17.45-18.45

Sted: Greve Videnscenter, Hundige alle 11, 2670 Greve

**Marte Meo oplæg – glade børn i Skive**

Oplægsholdere: Sundhedsplejersker og Marte Meo terapeuter fra Skive Kommune

Indhold: Sundhedsplejen i Skive Kommune er certificeret som Marte Meo institution.

På denne dag vil der gives oplæg omkring den anerkendende og videobaserede Marte Meo metode.

Der vil fortælles om, hvordan metoden understøtter og udvikler på det naturlige udviklingsstøttende

samspil mellem børn og voksne.

Tidsrum: Onsdag d. 11. marts kl. 10 – 12

Sted: Skive Musikskole, Asylgade 7800 Skive

I hele uge 11 medbringer sundhedsplejen materiale med Marte Meo information i samarbejdet med dagtilbud

**Hjælp mig med at være...**

Oplægsholder: Rikke Dehn - Marte Meo supervisor, kommunikationsvejleder og socialpædagog

Indhold: Vi oplever verden meget forskelligt. Vores sansninger giver os vores opfattelse af livet omkring os. Hvis vi er udfordret i forhold til enkelte sansninger, så kan det være svært at forstå og falde til i verdenen. I Snoezelhuset kan der skrues op og ned for sanseindtryk, så man kan øve sig i at være i livet. Marte Meo metoden kan være med til at støtte denne proces.

Målgruppe: Fagpersonale og pårørende til mennesker med sanseudfordringer og/eller stress

Tidsrum: Torsdag d. 12. Marts kl. 15.30-17.30

Sted: Snoezelhuset i Helsingør, Krøyersvej 2, 3000 Helsingør

**Relations kompetencer og Marte Meo**

Oplægsholder: Sundhedsplejerske og Marte Meo terapeut Marianne Sigersted, fra virksomheden Rotilatgro.nu

Et oplæg til personalet i daginstitution og skole om at skabe stærke relationer og hjerne smart kommunikation. Hvordan anerkendelse i praksis, gør en forskel for barnets lyst til at lære/ udvikle sig. Hvilken betydning har det at benævne sig selv og barnet, for barnets selvforståelse og tilknytning.

Tidsrum: Tirsdag d. 10. marts kl. 19:00 - 21.00

Sted: Billum skole ved Varde, Kildegårdvej 20, 6852